# விக்கிப்பீடியா:ஆலமரத்தடி/தொகுப்பு123

## தனிநபர் விமர்சனங்களைத் தவிர்த்தல்

விக்கிப்பீடியா:தனிநபர் விமர்சனங்களைத் தவிர்த்தல் - இப்பக்கம் காலாவதியானதாகவும் சரியான வழிகாட்டுதல் இன்றியும் உள்ளது. ஆகவே, இற்றைப்படுத்தி விக்கிச்சமூக ஒப்பதல் பெற்று முறையான கொள்கையாக மாற்ற வேண்டும்.  
முறையான கொள்கையாக மாறும் வரைக்கும் தற்காலிகமாக தனிநபர் விமர்சனங்களைச் செய்வோரை தடை செய்வதில்லை என அனைவரின் கருத்துப் பெறலாமா? மேலும், நீஙகள் முன்னர் குறிப்பிட்டபடி, *ஒரு பயனர் தனிநபர் தாக்குதல்களில் ஈடுபட்டால், முதல் முறை எச்சரித்து மற்ற நிருவாகிகளின் கவனத்திற்குக் கொண்டு வரலாம். அவர் அதைப் புரிந்து கொள்ளாமல் மீண்டும் தாக்குதல்களைத் தொடர்ந்தால் இரண்டாம் முறை மற்ற நிருவாகிகள் எச்சரிக்கலாம். தொடர்ந்து மூன்றாம் முறையும் அவர் தன் போக்கைத் தொடர்ந்தால், தாராளமாக அவர் கணக்கைத் தடை செய்யலாம்.* இங்கு **தாக்குதல் அளவு எது** என்பது முக்கியம். ஏனென்றால் சில தாக்குதல்களை விக்கிமீடியா நிறுவனத்தினதும் ஜிம்மி வேல்சிக்கும் கொண்டு செல்ல இடமுண்டு. எ.கா: உங்களை ஒருவர் ISIS உடன் தொடர்புபடுத்தி எழுதினால் 1, 2, 3 என எச்சரிக்கை விடுத்துக் கொண்டிருப்பதா அல்லது தடுப்பதா? மேலும், f*** போன்ற கீழ்த்தரமான சொற்களைப் பயன்படுத்தும்போது 1, 2, 3 எச்சரிக்கை பாதிக்கப்பட்டவரின் நிலைக்கு என்ன செய்யவது?  
ஆகவே, விக்கிச்சமூகத்தின் ஒப்புதலுடனான கொள்கை அவசியம். தனிநபர் விமர்சனம் செய்பவரைத் தடுப்பதில்லை என்றாலும் எனக்கு சம்மதமே. ஆனால் முறையான கொள்கை தேவை. --AntanO (பேச்சு) 18:56, 6 மார்ச் 2022 (UTC)  
::en:Wikipedia:No personal attacks போதுமான வழிகாட்டல்களுடன் நடைமுறையில் உள்ளது. அதைத் தமிழ்ப்படுத்தி தமிழ் விக்கிப்பீடியாவில் பின்பற்றினாலே போதுமானது. இதில் தனியே தமிழ் விக்கிபீடியாவில் உரையாடி முடிவெடுப்பதற்கான தேவை இருப்பதாக நான் கருதவில்லை. உணர்ச்சி வேகத்தில் ஒரு புதுப்பயனர் விக்கிமீடியா நடைமுறைகளைப் புரிந்து கொள்ளாமல் வார்த்தைகளை விடுவதை ஒப்பிட மிகவும் தீவிரமான எடுத்துக்காட்டுக்களைத் தந்து உரையாடலைப் பக்கச் சாய்வாக மாற்ற முனையாதீர்கள். சேதங்களைத் தடுக்க தற்காலிகத் தடை விதிப்பது வேறு. ஒரு பயனரை முற்றிலும் முடிவிலியாகத் தடை செய்வது என்ற நிலையை நோக்கி நகர்வது வேறு. உயிர், உடைமை, பணி ஆபத்துகளை விளைவிக்கக் கூடிய அச்சுறுத்தல்களுக்கு உடனடியாக விக்கிமீடியா அறக்கட்டளையின் Trust and Safety teamஐ அணுக வேண்டும். அவர்கள் தேவையான நடவடிக்கை எடுப்பார்கள். அப்படி உங்களை நோக்கிச் சில பயனர்கள் கடந்த காலங்களில் அச்சுறுத்தல் விளைவித்த போது, அதிகாரிகள் உரிய நடவடிக்கை மேற்கொண்டு சில பயனர்களை ஒரு ஆண்டுக்கும் / முடிவிலியாகவும் தடை செய்ததையும் நினைவு கூர விரும்புகிறேன். ஆகவே, தனி நபர் தாக்குதல்களில் ஈடுபடுவோரைத் தடுக்கவே கூடாது என்பது என் நிலைப்பாடு அல்ல. அவர்களை எதிர்கொள்ள ஏற்கனவே போதுமான பொறிமுறைகள் உள்ளன. அவற்றைப் பின்பற்றினாலே போதும். மாறாக, ஒருவர் பயனர் பேச்சுப் பக்கத்தில் வந்து மன்னிப்பு கேட்காவிட்டால் தடை போன்ற வழக்கம் எல்லாம் உலக விக்கிமீடியா நடைமுறைகளில் உள்ளதா தெரியவில்லை. நன்றி--இரவி (பேச்சு) 19:13, 6 மார்ச் 2022 (UTC)
::என் கருத்தினை சரியாகப் புரிந்துகொள்ளவில்லை என நினைக்கிறேன். எனது கேள்வி தனிநபர் விமர்சனத்தின் பின்னான தடை பற்றியது. ஆ.வியிலும் தெரிவில்லை. பயனர் எச்சரிப்பு 1, 2, 3 பின்னர் தடை என்பது சரியாகுமா அல்லது தனிநபர் விமர்சனத்தின் தீவிரத்தின் அடிப்படையில் ஆரம்பமே தடைசெய்யலாமா? அவ்வாறாயின் அதன் அளவுகோல் என்ன? AntanO (பேச்சு) 19:23, 6 மார்ச் 2022 (UTC)
:::உயிர், உடைமை, பணி ஆபத்துகளை விளைவிக்கக் கூடிய அச்சுறுத்தல்களுக்கு உடனடியாக விக்கிமீடியா அறக்கட்டளையின் Trust and Safety teamஐ அணுக வேண்டும். அவர்கள் தேவையான நடவடிக்கை எடுப்பார்கள். நீங்கள் சொல்கிற தீவிர தாக்குதல்கள் எல்லாம் இந்த வகைப்பாட்டில் அடங்கும். எடுத்துக்காட்டுக்கு, ஒரு பயங்கரவாத நிறுவனத்துடன் தொடர்புப்படுத்தி எழுதினால், உடனடியாக அவரது கணக்கைத் தற்காலிகமாக தடை செய்து விட்டு, விக்கிமீடியா அறக்கட்டளைக்குத் தெரிவிக்க வேண்டும. ஆனால், ஒருவர் கெட்ட வார்த்தையில் திட்டுவதை எல்லாம் அறக்கட்டளையிடம் புகார் அளிக்க முடியாது. அது நாம் தான் இங்கு கையாள வேண்டும்.  
:::"தாக்குதல் அளவு" போலவே "பயனர் தடைக் காலமும்" முக்கியத்துவம் வாய்ந்ததே. உணர்ச்சி வேகத்தில் உரையாடல்களில் தாக்குதல் நடக்கும் போது, உரிய எச்சரிக்கைகளைத் தந்து தேவைப்பட்டால் குறிப்பிட்ட காலம் தற்காலிகத் தடை விதித்து அந்தச் செயற்பாட்டைத் தடுப்பது தான் நோக்கமாக இருக்க வேண்டுமே ஒழிய, பயனருக்குத் தண்டனை கொடுக்கும் நோக்கில் நிரந்தரமாகத் தடுக்க முற்படுவதில் எனக்கு உடன்பாடில்லை. நன்றி. --இரவி (பேச்சு) 19:43, 6 மார்ச் 2022 (UTC)
::::விக்கிப்பீடியா:தனிநபர் விமர்சனங்களைத் தவிர்த்தல் - இங்கு தடை பற்றிய குறிப்பைச் சேர்த்துவிடுங்கள். AntanO (பேச்சு) 21:46, 7 மார்ச் 2022 (UTC)